Varmalandsskóli í Borgarfirði tekur þátt í Comeníusarverkefni um þessar mundir . Auk skólans taka þátt í þessu verkefni skóli frá Slóvakíu og Istituto Tecnico Agrario Statale , " C . Ulpiani " sem er landbúnaðarmenntaskói á Ítalíu . Verkefnið snýst um að hver skóli finnur áhugaverða staði í nágrenni skólans , kynnir þá fyrir gestum sínum og allt verkefnið er síðan sett á sérstaka heimasíðu . Verkefnið er styrkt af Comeniusarsjóði Evrópusambandsins . Í Borgarfirði eru nú staddir 12 Ítalir , Slóvakarnir treystu sér ekki til að koma vegna eldgossins í Eyjafjallajökli . Ítalirnir búa á Varmalandsskóla og þar hittu þeir Jón Bjarnason landbúnaðarráðherra , sem var á ferð , og afhentu honum lesefni um Ítalíu ásamt flösku af rauðvíni og aðra með ólífuolíu sem nemendur skólans hafa framleitt og unnið til verðlauna fyrir . Ítalirnir fara víða um Borgarfjörð meðan á dvöl þeirra stendur . Má þar nefna Reykholt , Húsafell , Bakkakot í sauðburð , Grábrók , Paradísarlaut og Glitsstaði , Hvanneyri , þræða sýningar í Borgarnesi og fleira . Í haust munu svo nemendur og kennarar frá Varmalandsskóla endurgjalda heimsóknina . Á meðfylgjandi mynd er verið að undirbúa komu gestanna í fjárhús og ekki eru veitingarnar af verri endanum .